**Ministru kabineta rīkojuma projekta**

**"Par Ministru kabineta 2015. gada 24. septembra rīkojuma Nr. 575 "Par valsts sabiedrības ar ierobežotu atbildību "Latvijas Vēstnesis" pārveides par valsts aģentūru "Latvijas Vēstnesis" uzsākšanu" atzīšanu par spēku zaudējušu"**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2020. gada 18. augusta sēdes protokola Nr. 49 38. § 6. punkts, ar kuru uzdots Tieslietu ministrijai pēc nepieciešamo izmaiņu pieņemšanas Oficiālo publikāciju un tiesiskās informācijas likumā sagatavot un tieslietu ministram iesniegt izskatīšanai Ministru kabinetā tiesību akta projektu, ar kuru atzīst par spēku zaudējušu Ministru kabineta 2015. gada 24. septembra rīkojumu Nr. 575 "Par valsts sabiedrības ar ierobežotu atbildību "Latvijas Vēstnesis" pārveides par valsts aģentūru "Latvijas Vēstnesis" uzsākšanu". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Oficiālo publikāciju un tiesiskās informācijas likuma (turpmāk – OPTIL) pārejas noteikumu 3. punktā paredzētajam (redakcija spēkā līdz 2015. gada 31. decembrim) 2015. gadā tika veikti priekšdarbi VSIA "Latvijas Vēstnesis" (turpmāk arī – Oficiālais izdevējs) pārveidei par valsts aģentūru "Latvijas Vēstnesis", sākot ar 2016. gadu.  Ministru kabinets 2015. gada 8. septembra sēdē atbalstīja priekšlikumu atlikt Oficiālā izdevēja pārveidi par valsts aģentūru līdz 2017. gadam (prot. Nr. 45 90. §), jo 2016. gadā valsts aģentūras "Latvijas Vēstnesis" darbības nodrošināšanai nepieciešamo finansējumu no valsts budžeta nebija iespējams piešķirt. 2015. gada 24. septembrī Ministru kabinets izdeva rīkojumu Nr. 575 "Par valsts sabiedrības ar ierobežotu atbildību "Latvijas Vēstnesis" pārveides par valsts aģentūru "Latvijas Vēstnesis" uzsākšanu".  Ņemot vērā citas neatliekamas valsts un tieslietu sistēmas prioritātes, finansējums Oficiālajam izdevējam netika piešķirts. Līdz ar to 2016. gadā 16. augustā Ministru kabinets nolēma atlikt Oficiālā izdevēja pārveidi par valsts aģentūru līdz turpmākam Ministru kabineta lēmumam (prot. Nr. 40, 43. §).  2016. gada 23. novembra grozījumi OPTIL paredzēja, ka līdz valsts aģentūras "Latvijas Vēstnesis" izveidošanai tās uzdevumu izpildi nodrošina valsts sabiedrība ar ierobežotu atbildību "Latvijas Vēstnesis" un Ministru kabinetam, nosakot valsts aģentūras "Latvijas Vēstnesis" izveidošanas termiņu, jāpieņem lēmums par finanšu līdzekļu piešķiršanu no valsts budžeta šā OPTIL [13.](https://likumi.lv/ta/id/249322-oficialo-publikaciju-un-tiesiskas-informacijas-likums#p13) panta otrajā daļā, [14. panta](https://likumi.lv/ta/id/249322-oficialo-publikaciju-un-tiesiskas-informacijas-likums#p14) otrajā daļā un [15. panta](https://likumi.lv/ta/id/249322-oficialo-publikaciju-un-tiesiskas-informacijas-likums#p15) trešajā daļā noteikto uzdevumu izpildei.  Ministru kabinets ir izvērtējis piemērotāko juridisko un saimniecisko darbības formu, kādā Oficiālais izdevējs vislabāk varētu turpmāk veikt OPTIL deleģētos valsts uzdevumus, un secinājis, ka šobrīd piemērotākais ilgtermiņa risinājums ir saglabāt Oficiālajam izdevējam valsts kapitālsabiedrības formu, nepārveidot to par valsts aģentūru.  Ministru kabinets 2020. gada 18. augustā (prot. Nr. 49, 38. § 6. un 7. punkts) atbalstīja tiešās valsts līdzdalības saglabāšanu VSIA "Latvijas Vēstnesis", saglabājot Oficiālā izdevēja pašreizējo juridisko statusu ilgtermiņā un nosakot, ka arī turpmāk valsts kapitāla daļu turētāja kapitālsabiedrībā ir Tieslietu ministrija., kā arī, pamatojoties uz Publiskas personas kapitāla daļu un kapitālsabiedrību pārvaldības likuma 1. panta pirmās daļas 18. punktu un 7. pantu, noteicis valsts sabiedrības ar ierobežotu atbildību "Latvijas Vēstnesis" vispārējo stratēģisko mērķi – nodrošināt ilgtspējīgas, vispārpieejamas un vienotas platformas darbību, kurā nepastarpināti sniedz sabiedrībai nozīmīgu un kvalitatīvu valsts, pilsonisko un tiesisko informāciju, veicinot sabiedrībā izpratni par normatīvajos aktos noteiktajām privātpersonu tiesībām un pienākumiem, kā arī veicina sabiedrības tiesiskās domas attīstību atbilstoši demokrātiskas valsts principiem un veicina kvalitatīvu sabiedrības diskusiju, uzturot atgriezenisko saiti starp sabiedrību un valsti.  Vienlaikus Ministru kabinets uzdeva Tieslietu ministrijai pēc OPTIL grozījumu pieņemšanas sagatavot un tieslietu ministram iesniegt izskatīšanai Ministru kabinetā tiesību akta projektu, ar kuru atzīst par spēku zaudējušu Ministru kabineta 2015. gada 24. septembra rīkojumu Nr. 575 "Par valsts sabiedrības ar ierobežotu atbildību "Latvijas Vēstnesis" pārveides par valsts aģentūru "Latvijas Vēstnesis" uzsākšanu".  OPTIL grozījumi, ar kuriematbilstoši Ministru kabineta 2020. gada 18. augusta sēdē atbalstītajam risinājumam (prot. Nr. 49, 38. §)  ̶ Oficiālajam izdevējam saglabāt valsts kapitālsabiedrības statusu no OPTIL tiek svītrots pārejas noteikumu 3. punkts par valsts aģentūras "Latvijas Vēstnesis" izveidi, Saeimā pieņemti 2020. gada 24. novembrī un spēkā stājās 2021. gada 1. janvārī.  Savukārt OPTIL grozījumi 14. panta otrajā daļā noteic valsts sabiedrības ar ierobežotu atbildību "Latvijas Vēstnesis" pastāvīgi pildāmos valsts pārvaldes uzdevumus.  Minētie uzdevumi pēc būtības nav jauni, jo tos valsts sabiedrības ar ierobežotu atbildību "Latvijas Vēstnesis" jau pildīja, pamatojoties uz OPTIL pārejas noteikumu 3. punktā noteikto līdz 2020. gada 31. decembrim.  Ņemot vērā minēto, Projekts paredz atzīt par spēku zaudējušu Ministru kabineta 2015. gada 24. septembra rīkojumu Nr. 575 "Par valsts sabiedrības ar ierobežotu atbildību "Latvijas Vēstnesis" pārveides par valsts aģentūru "Latvijas Vēstnesis" uzsākšanu". |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Iesniedzējs:

Ministru prezidenta biedrs,

tieslietu ministrs Jānis Bordāns

Rācene-Krūmiņa 67036734

Agnese.Racene-Krumina@tm.gov.lv